Neuvoston direktiivi 1999/81/EY, annettu 29 päivänä heinäkuuta 1999, savukkeiden verojen lähentämisestä annetun direktiivin 92/79/ÅTY, muun valmistetun tupakan kuin savukkeiden verojen lähentämisestä annetun direktiivin 92/80/ETY ja muista valmistetun tupakan kulutukseen kohdistuvista veroista kuin liikevaihtoveroista annetun direktiivin 95/59/ÅY muuttamisesta



Virallinen lehti nro L 211 , 11/08/1999 s. 0047 - 0049



NEUVOSTON DIREKTIIVI 1999/81/EY, annettu 29 päivänä heinäkuuta 1999, savukkeiden verojen lähentämisestä annetun direktiivin 92/79/ΕTY, muun valmistetun tupakan kuin savukkeiden verojen lähentämisestä annetun direktiivin 92/80/ETY ja muista valmistetun tupakan kulutukseen kohdistuvista veroista kuin liikevaihtoveroista annetun direktiivin 95/59/ΕY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 93 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että 1) direktiivien 92/79/ΕTY(4) ja 92/80/ETY(5) säännösten mukaisesti annetussa ensimmäisessä kertomuksessaan valmisteverojen rakenteesta ja kannoista komissio tyytyi täsmällisiä ratkaisuja ehdottamatta tuomaan esille tiettyjä direktiivien soveltamisessa kohdattuja vaikeuksia, 2) tämän jälkeen οn toteutettu kuulemismenettely, jossa οn ollut mukana kansallisia viranomaisia, talouselämän edustajia ja eturyhmiä, 3) ensimmäinen vaihe tässä kuulemismenettelyssä oli Lissabonin konferenssi, jonka tavoitteena oli arvioida olemassa olevien yhteisön järjestelyjen toimintaa ja avustaa komissiota sen tehtävässä valmistella tulevaisuudessa sovellettavaa valmisteveropolitiikkaa, 4) tämä kuulemismenettely johti komission antamaan toiseen kertomukseen, 5) kuulemismenettelyn aikana todettiin vaikeuksia valmisteveron 57 prosentin vähimmäisvaikutusta koskevan säännön soveltamisessa, 6) sisämarkkinoiden moitteeton toiminta edellyttää sääntöjen yhtenäisempää tulkintaa ja soveltamista jäsenvaltioissa, 7) sisämarkkinoiden moitteeton toiminta edellyttää lisäksi käytännössä helpommin sovellettavien sääntöjen vahvistamista, 8) jäsenvaltioille olisi kuitenkin annettava riittävä joustovara kansallisiin olosuhteisiin mukautetun politiikan määrittelemiseksi ja täytäntöönpanemiseksi, 9) käytännön syistä jäsenvaltioille olisi annettava tietty joustovara yleisen vähimmäisvalmisteveron vaikutuksen mukauttamiseksi tiettyjen, myös arvonlisäverokantaa koskevien, muutosten perusteella, 10) jäsenvaltioille olisi annettava mahdollisuus tasata yleiseen vähimmäisvalmisteveroon kohdistuvat arvonlisäverokannan muutosten vaikutukset, 11) tämä mahdollisuus ei saisi johtaa kilpailun vääristymiin tai sisämarkkinoiden puutteelliseen toimintaan, 12) direktiivien soveltamiseksi jäsenvaltioille myönnettyjen vaihtoehtojen voimassaoloaikaa olisi rajoitettava, 13) tilanne, jonka perusteella vuoden 1994 liittymisasiakirjassa Ruotsin kuningaskunnalle myönnettiin poikkeus 57 prosentin yleiseen vähimmäisvalmisteverokantaan, οn edelleen olemassa; näin ollen Ruotsin kuningaskunnalle myönnettyä poikkeusta on tarpeen jatkaa 31 päivään joulukuuta 2002, 14) on tarkoituksenmukaista myöntää Ranskalle lisäaikaa 31 päivään joulukuuta 2002 Korsikan saarella myytävien savukkeiden ja tupakkatuotteiden osalta, 15) on tarkoituksenmukaista myöntää Saksalle lisäaikaa, jotta se voisi mukauttaa kansallisen verokantansa hienoksi leikatun tupakan kääröjen osalta yhteisön lainsäädännön mukaiseksi, 16) ei ole estettä sille, että jäsenvaltioille annetaan lupa soveltaa sikarien ja pikkusikarien sekä muun piippu -ja savuketupakan vähimmäisvalmisteveroa, jos tämä mahdollisuus οn jo olemassa savukkeiden ja savukkeiksi käärittävän hienoksi leikatun tupakan osalta, 17) olisi otettava käyttöön säännöllinen tarkastelumenettely, 18) nykyinen kahden vuoden tarkasteluväli on liian lyhyt, jotta jäsenvaltioiden lainsäädännön muutoksia voitaisiin arvioida asianmukaisesti, 19) tästä syystä tarkastelu olisi toteutettava vähintään kolmen vuoden välein ja ensimmäisen kerran viimeistään 31 päivänä joulukuuta 2000, 20) sikarien ja pikkusikarien, savukkeiksi käärittävän hienoksi leikatun tupakan sekä muun piippu- ja savuketupakan yhteisön vähimmäisverokantojen arvon heikkenemisen välttämiseksi olisi vahvistettava korotusaikataulu, ja 21) tämän vuoksi olisi direktiivit 92/79/ETY, 92/80/ETY ja 95/59/EY(6) muutettava, ON ANTANUT TÄMÄN DIREKTIIVIN: 1 artikla Muutetaan direktiivi 92/79/ETY seuraavasti: 1) Lisätään artikla seuraavasti: " 2 a artikla 1. Jos kysytyimmän hintaluokan savukkeiden vähittäismyyntihinta muuttuu jäsenvaltiossa ja sen perusteella yleisen vähimmäisvalmisteveron vaikutus heikkenee 2 artiklan ensimmäisessä kohdassa tarkoitettua tasoa alhaisemmalle tasolle, kyseinen jäsenvaltio voi enintään muutoksen tapahtumisvuotta seuraavan toisen vuoden tammikuun 1 päivään saakka olla mukauttamatta yleisen vähimmäisvalmisteveron vaikutusta. 2. Jos jäsenvaltio korottaa savukkeiden arvonlisäverokantaa, se voi alentaa yleisen vähimmäisvalmisteveron vaikutuksen siihen määrään asti, joka prosentteina vähittäismyyntihinnasta ilmoitettuna vastaa arvonlisäverokannan korotuksen vaikutusta, mikä myös ilmoitetaan prosentteina vähittäismyyntihinnasta, vaikka kyseinen mukautus heikentää yleisen vähimmäisvalmisteveron vaikutusta 2 artiklassa säädettyä alhaisemmalle tasolle. 3. Jos jäsenvaltio on 2 kohdan mukaisesti alentanut yleisen vähimmäisvalmisteveron vaikutuksen 2 artiklan ensimmäisessä kohdassa säädettyä alhaisemmalle tasolle, sen on säädetyn tason saavuttamiseksi korotettava tätä vaikutusta uudelleen viimeistään alentamisen tapahtumisvuotta seuraavan toisen vuoden tammikuun 1 päivänä."; 2) Lisätään 3 artiklaan seuraavat kohdat: "3. Edellä olevasta 2 artiklasta huolimatta Ruotsin kuningaskunta voi lykätä 31 päivään joulukuuta 2002 asti sen yleisen vähimmäisvalmisteveron soveltamista, joka vastaa 57 prosenttia kysytyimmän hintaluokan savukkeiden vähittäismyyntihinnasta (kaikki verot mukaan luettuina). Ruotsin kuningaskunta ei kuitenkaan voi alentaa yleistä valmisteveroa 1 päivänä elokuuta 1998 sovelletun tason alapuolelle. 4. Ranskan tasavalta voi joulukuun 31 päivään 2002 saakka soveltaa Korsikan saarella myytävien savukkeiden osalta samoja verokantoja, jotka olivat voimassa 31 päivänä joulukuuta 1997."; 3) Korvataan 4 artikla seuraavasti: " 4 artikla Vähintään kolmen vuoden välein ja ensimmäisen kerran viimeistään 31 päivänä joulukuuta 2000 neuvosto tarkastelee kertomuksen ja tarvittaessa komission ehdotuksen perusteella 2 artiklassa ja 3 artiklan 2 kohdassa säädettyä vähimmäisvalmisteveroa sekä muista valmistetun tupakan kulutukseen kohdistuvista kuin liikevaihtoverosta 27 päivänä marraskuuta 1997 annetun neuvoston direktiivin 95/59/EY(7) 16 artiklassa määriteltyä valmisteverojen rakennetta ja hyväksyy Euroopan parlamenttia kuultuaan yksimielisesti tarvittavat toimenpiteet. Komission kertomuksessa ja neuvoston tarkastelussa otetaan huomioon sisämarkkinoiden moitteeton toiminta ja perustamissopimuksen laajemmat tavoitteet." 2 artikla Muutetaan direktiivi 92/80/ETY seuraavasti: 1) Muutetaan 3 artikla seuraavasti: a) Korvataan 1 kohta seuraavasti: "1. Jäsenvaltioiden οn sovellettava valmisteveroa, joka voi οlla: a) joko arvoon perustuva valmistevero, joka lasketaan kunkin tuotteen sellaisten korkeimpien vähittäismyyntihintojen perusteella, jotka yhteisöön sijoittautuneet valmistajat ja yhteisön ulkopuolisista maista tuovat maahantuojat vahvistavat vapaasti muista valmistetun tupakan kulutukseen kohdistuvista kuin liikevaihtoverosta 27 päivänä marraskuuta 1995 annetun neuvoston direktiivin 95/59/EY(8) 9 artiklan mukaisesti, b) tai erityisvalmistevero, joka ilmoitetaan kilogrammaa kohti kannettavana määränä tai sikareiden ja pikkusikareiden osalta vaihtoehtoisesti tiettyä kappalemäärää kohti kannettavana määränä, c) taikka näiden yhdistelmä, johon kuuluvat valmisteveron arvoon perustuva osa ja valmisteveron erityisosa. Jos valmistevero on joko arvoon perustuva tai arvoon perustuvan valmisteveron ja erityisvalmisteveron yhdistelmä, jäsenvaltiot voivat säätää valmisteverolle vähimmäismäärän. Prosentteina taikka määrinä kilogrammaa tai tiettyä kappalemäärää kohti ilmoitettavan kokonaisvalmisteveron οn oltava vähintään yhtä suuri kuin verokannat tai vähimmäismäärät, jotka οn vahvistettu seuraaville tuotteille: - sikarit tai pikkusikarit: 5 prosenttia vähittäismyyntihinnasta kaikki verot mukaan luettuina tai 9 euroa 1000 kappaleelta taikka kilogrammalta, - savukkeiksi käärittävä hienoksi leikattu tupakka: 30 prosenttia vähittäismyyntihinnasta kaikki verot mukaan luettuina tai 24 euroa kilogrammalta, - muu piippu- ja savuketupakka: 20 prosenttia vähittäismyyntihinnasta kaikki verot mukaan luettuina tai 18 euroa kilogrammalta. Tammikuun 1 päivästä 2001 edellä olevassa kolmessa luetelmakohdassa mainitut 9 euron, 24 euron ja 18 euron määrät korvataan 10 euron, 25 euron ja 19 euron määrillä." b) Lisätään kohta seuraavasti: "4. Ranskan tasavalta voi joulukuun 31 päivään 2002 saakka soveltaa tässä direktiivissä tarkoitettujen ja Korsikan saarella myytävien tupakkatuotteiden osalta samoja verokantoja, jotka olivat voimassa 31 päivänä joulukuuta 1997." 2) Korvataan 4 artikla seuraavasti: " 4 artikla Vähintään kolmen vuoden välein ja ensimmäisen kerran viimeistään 31 päivänä joulukuuta 2000 neuvosto tarkastelee komission kertomuksen ja tarvittaessa komission ehdotuksen perusteella tässä direktiivissä vahvistettuja valmisteverokantoja ja hyväksyy Euroopan parlamenttia kuultuaan yksimielisesti tarvittavat toimenpiteet. Komission kertomuksessa ja neuvoston tarkastelussa otetaan huomioon sisämarkkinoiden moitteeton toiminta, valmisteverokantojen todellinen arvo sekä perustamissopimuksen laajemmat tavoitteet." 3 artikla Muutetaan direktiivi 95/59/EY seuraavasti: 1) Korvataan 4 artiklan 1 kohdan toisessa alakohdassa oleva sanonta "31 päivään joulukuuta 1998" sanonnalla "31 päivään joulukuuta 2001". 2) Muutetaan 16 artikla seuraavasti: a) Lisätään kohta seuraavasti: "2 a. Jos kysytyimmän hintaluokan savukkeiden vähittäismyyntihinta jäsenvaltiossa muuttuu tavalla, joka vaikuttaa prosentteina kokonaisverotasosta ilmoitettuun valmisteveron erityisosaan siten, että se on alle 5 prosenttia tai yli 55 prosenttia kokonaisverotasosta, kyseinen jäsenvaltio voi, poiketen siitä, mitä 2 kohdassa säädetään, enintään muutoksen tapahtumisvuotta seuraavan toisen vuoden tammikuun 1 päivään saakka olla mukauttamatta erityisvalmisteveron määrää." b) Korvataan 3 kohdassa ilmaisu "jos edellä tarkoitetusta hintaluokasta kannettavaa valmisteveroa tai liikevaihtoveroa" ilmaisulla "jos edellä tarkoitetusta hintaluokasta kannettavaa valmisteveroa". c) Korvataan 5 kohta seuraavasti: "5. Jäsenvaltiot voivat kantaa savukkeista vähimmäisvalmisteveroa, jos tämä ei nosta kokonaisverotasoa yli 90 prosenttiin kysytyimmän hintaluokan savukkeiden kokonaisverotasosta." 4 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä tammikuuta 1999 lukien. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava komissiolle kirjallisina ne kansalliset säännökset, jotka ne antavat tässä direktiivissä tarkoitetuista kysymyksistä. 5 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan tammikuun 1 päivästä 1999. 6 artikla Tämä direktiivi on osoitettu kaikille jäsenvaltioille. Tehty Brysselissä 29 päivänä heinäkuuta 1999. Neuvoston puolesta S. HASSI Puheenjohtaja (1) EYVL C 203, 30.6.1998, s. 16. (2) EYVL C 153, 1.6.1999. (3) EYVL C 410, 31.12.1998, s. 1. (4) EYVL L 316, 31.10.1992, s. 8. (5) EYVL L 316, 31.10.1992, s. 10. (6) EYVL L 291, 6.12.1995, s. 40. (7) EYVL L 291, 6.12.1995, s. 40. (8) EYVL L 291, 6.12.1995, s. 40.